Παρουσίαση του περιοδικού Καινούρια Εποχή: παγκόσμια επιθεώρηση πνευματικής καλλιέργειας
Creators: name: Σακελλαρίου, Μαρία Δ.
Publisher: name: Aristotle University of Thessaloniki
Year: 2024
Subjects: Καινούρια Εποχή (περιοδικό)
Δίφρος
Γιάννης Γουδέλης
Περιοδικά λόγου και τέχνης
Kainouria Epohi
Difros
Giannis Goudelis
Literary magazines

description: Η διδακτορική διατριβή μελετά το περιοδικό Καινούρια Εποχή (1956-1965, 1976-1986), ένα περιοδικό «λόγου και τέχνης» ή μια παγκόσμια επιθεώρηση πνευματικής καλλιέργειας όπως είναι ο ακριβής του υπότιτλος. Τα ερωτήματα που καλείται να απαντήσει η διατριβή αυτή είναι τρία. Η ύπαρξη ή μη συνέπειας στην τήρηση των προγραμματικών δηλώσεων, εάν υφίσταται σχέση του περιοδικού με τον εκδοτικό οίκο «Δίφρο» και κατά πόσο ο εκδότης του Γιάννης Γουδέλης διατήρησε και πέτυχε την πολιτική ουδετερότητα που τόσες φορές εξήγγειλε. Στο πρώτο κεφάλαιο, έπειτα από την παρουσίαση της φυσιογνωμίας και του χαρακτήρα του περιοδικού, ξεδιπλώνεται η προσωπικότητα του εκδότη του μέσα από τη λογοτεχνική, κοινωνική και ευρύτερα πολιτική παρουσία του, καθώς επίσης και των βασικών συνεργατών της Καινούριας Εποχής. Στο κεφάλαιο αυτό μελετώνται επίσης η συνομιλία του περιοδικού με τα αντίστοιχα περιοδικά και εφημερίδες της εποχής του, η σχέση του με τον εκδοτικό οίκο «Δίφρος», ιδιοκτήτης του οποίου υπήρξε ο Γουδέλης, καθώς επίσης και η πολιτική του ταυτότητα. Στο δεύτερο μέρος της διατριβής η πλήρως αποδελτιωμένη ύλη του περιοδικού κατανέμεται σε θεματικές ενότητες και εξετάζεται εξονυχιστικά. Οι πλούσιες ανθολογήσεις, με πιο σημαντική την Ανθολογία της νεοελληνικής κριτικής, τα αφιερώματα, οι προδημοσιεύσεις των εκδόσεων του «Δίφρου» αντικατοπτρίζουν τα αισθητικά κριτήρια του εκδότη του, όπως επίσης και τις προσωπικές του προτιμήσεις. Σημαντικό κομμάτι του περιοδικού και κατά συνέπεια της διατριβής, αποτελεί η αποτύπωση και ο σχολιασμός της πνευματικής και πολιτιστικής ζωής καθ’ όλη τη διάρκεια της κυκλοφορίας της Καινούριας Εποχής. Τέλος, η αποδελτίωση του περιοδικού αποτελεί ξεχωριστό τμήμα της διατριβής.
description: This PhD thesis studies the magazine Kainouria Epohi (1956-1965, 1976-1986), a literary magazine or copying its subtitle: a world review of intellectual cultivation. The questions that this thesis is called to answer are three. The existence or lack of consistency in the observance of the programmatic statements, if there is a relationship between the magazine and the “Difro” publishing house and whether its publisher Giannis Goudelis has maintained and achieved the political neutrality he has so often proclaimed. In the first chapter, after the presentation of the personality and character of the magazine, the personality of its editor unfolds through his literary, social and political presence, as well as the main collaborators of the Kainouria Epohi. In this chapter, the relation of the magazine with the corresponding magazines and newspapers of its time are also studied, as well as its connection with the publishing house “Difros”, whose owner was Goudelis, in addition with its political identity. In the second part of the thesis, the fully edited material of the magazine is divided into thematic sections and it is scrutinized. The rich anthologies, with the remarkable Anthology of modern Greek criticism, the tributes, the pre-publications of Diphros' publications reflect the aesthetic criteria of his publisher, as well as his personal preferences. An important part of the magazine, and consequently of the thesis, is the recording and commentary of the intellectual and cultural life throughout the circulation of the Kainouria Epohi. Finally, the indexing of the contents of the magazine consists a separate part of the thesis.